CELEX: 32011D0793
Language: lt
Date: 1318982400000
Title: 2011/793/ES: 2011 m. spalio 19 d. Komisijos įgyvendinimo sprendimas dėl pozicijos, kurią Europos Sąjunga turi priimti Žemės ūkio jungtiniame komitete, įsteigtame remiantis Europos bendrijos ir Šveicarijos Konfederacijos susitarimu dėl prekybos žemės ūkio produktais, dėl to susitarimo 9 priedo pakeitimo

3.12.2011   
            
            
               LT
            
            
               Europos Sąjungos oficialusis leidinys
            
            
               L 320/33
            
         KOMISIJOS ĮGYVENDINIMO SPRENDIMAS
   2011 m. spalio 19 d.
   dėl pozicijos, kurią Europos Sąjunga turi priimti Žemės ūkio jungtiniame komitete, įsteigtame remiantis Europos bendrijos ir Šveicarijos Konfederacijos susitarimu dėl prekybos žemės ūkio produktais, dėl to susitarimo 9 priedo pakeitimo
   (2011/793/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. balandžio 4 d. Tarybos ir Komisijos sprendimą 2002/309/EB, Euratomas dėl bendradarbiavimo mokslo ir technologijų srityje susitarimo, dėl septynių susitarimų sudarymo su Šveicarijos Konfederacija (1), ypač į jo 5 straipsnio 2 dalies antros pastraipos šeštą įtrauką,
   kadangi:
   
               (1)
            
            
               Europos bendrijos ir Šveicarijos Konfederacijos susitarimas dėl prekybos žemės ūkio produktais (2) (toliau – susitarimas) įsigaliojo 2002 m. birželio 1 d.;
            
         
               (2)
            
            
               šeštuoju susitarimo straipsniu įsteigiamas Žemės ūkio jungtinis komitetas (toliau – komitetas), atsakingas už susitarimo administravimą ir prižiūrintis jo veikimą;
            
         
               (3)
            
            
               remiantis susitarimo 6 straipsnio 4 ir 7 dalimis 2003 m. spalio 21 d. komitetas patvirtino savo darbo tvarkos taisykles (3) ir sudarė darbo grupes susitarimo priedams administruoti (4);
            
         
               (4)
            
            
               už ekologinius produktus atsakinga dvišalė darbo grupė susirinko išanalizuoti 9 priedo taikymo sritį, šalių taikomas importo taisykles ir šalių apsikeistą informaciją, kad galėtų suformuluoti jungtiniam komitetui rekomendacijas, siekiant priderinti ir atnaujinti 9 priedo priedėlius;
            
         
               (5)
            
            
               remdamasis susitarimo 11 straipsniu, komitetas gali nuspręsti iš dalies pakeisti susitarimo priedus;
            
         
               (6)
            
            
               Europos Sąjungos delegacijos vadovas Žemės ūkio jungtiniame komitete išreiškia Europos Sąjungos pritarimą galutiniam jungtinio komiteto sprendimo projekto variantui;
            
         
               (7)
            
            
               šiame sprendime numatytos priemonės atitinka Tarybos reglamento (EB) Nr. 834/2007 (5) 37 straipsniu įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija Žemės ūkio jungtiniame komitete, įsteigtame remiantis Europos bendrijos ir Šveicarijos Konfederacijos susitarimo dėl žemės ūkio produktų prekybos 6 straipsniu, pagrįsta Žemės ūkio jungtinio komiteto sprendimo projektu, kuris pridedamas prie šio sprendimo.
   2 straipsnis
   Žemės ūkio jungtinio komiteto sprendimas skelbiamas Europos Sąjungos oficialiajame leidinyje po to, kai bus priimtas.
   
      Priimta Briuselyje 2011 m. spalio 19 d.
      
         
            Komisijos vardu
         
         Dacian CIOLOȘ
         
            Komisijos narys
         
      
   
   
      (1)  OL L 114, 2002 4 30, p. 1.
   
      (2)  OL L 114, 2002 4 30, p. 132.
   
      (3)  2003 m. liepos 21 d. Tarybos priimta bendroji pozicija; 2003 m. spalio 21 d. Jungtinio komiteto sprendimas Nr. 1/2003 dėl darbo tvarkos taisyklių (OL L 303, 2003 11 21, p. 24).
   
      (4)  2003 m. liepos 21 d. Tarybos priimta bendroji pozicija; 2003 m. spalio 21 d. Jungtinio komiteto sprendimas Nr. 2/2003 dėl darbo grupių sudarymo ir įgaliojimų šioms grupėms suteikimo (OL L 303, 2003 11 21, p. 27).
   
      (5)  OL L 189, 2007 7 20, p. 1.
   
      PRIEDAS
      
         PROJEKTAS
         JUNGTINIO ŽEMĖS ŪKIO KOMITETO SPRENDIMAS Nr. 2/2011
         2011 m. lapkričio 25 d.
         dėl Europos bendrijos ir Šveicarijos Konfederacijos susitarimo dėl prekybos žemės ūkio produktais 9 priedo pakeitimo
         JUNGTINIS ŽEMĖS ŪKIO KOMITETAS,
         atsižvelgdamas į Europos bendrijos ir Šveicarijos Konfederacijos susitarimą dėl prekybos žemės ūkio produktais, ypač į jo 11 straipsnį,
         kadangi:
         
                     (1)
                  
                  
                     2002 m. birželio 1 d. įsigaliojo Europos bendrijos ir Šveicarijos Konfederacijos susitarimas dėl prekybos žemės ūkio produktais (toliau – susitarimas);
                  
               
                     (2)
                  
                  
                     susitarimo 9 priedas skirtas palengvinti ir skatinti tarpusavio prekybą Europos Sąjungos ir Šveicarijos kilmės ekologiškais produktais;
                  
               
                     (3)
                  
                  
                     remiantis susitarimo 9 priedo 8 straipsniu, ekologiškų produktų darbo grupė sprendžia su 9 priedu ir jo įgyvendinimu susijusius klausimus, taip pat rengia rekomendacijas komitetui. Minėta grupė susirinko išnagrinėti klausimus, susijusius su susitarimo taikymo sritimi, abiejų susitarimo šalių taikomomis importo taisyklėmis ir jų keitimusi informacija. Darbo grupė nusprendė, kad 9 priedo straipsnių turinį, susijusį su šiais klausimais, reikėtų atnaujinti, kad būtų atsižvelgta į ekologinės gamybos ir prekybos ekologiškais produktais rinkos pokyčius,
                  
               NUSPRENDĖ:
         1 straipsnis
         Europos bendrijos ir Šveicarijos Konfederacijos susitarimo dėl prekybos žemės ūkio produktais 9 priedas iš dalies keičiamas taip:
         
                     1.
                  
                  
                     2 straipsnis iš dalies keičiamas taip:
                     
                                 a)
                              
                              
                                 pirmoje dalyje žodis „augaliniai“ pakeičiamas „žemės ūkio“;
                              
                           
                                 b)
                              
                              
                                 2 dalis išbraukiama.
                              
                           
               
                     2.
                  
                  
                     6 straipsnis pakeičiamas taip:
                     „6 straipsnis
                     Trečiosios šalys ir tikrinimo institucijos trečiosiose šalyse
                     1.   Šalys kiek įmanoma siekia užtikrinti, kad ekologiškai pagamintų produktų importui iš trečiųjų šalių būtų taikomi lygiaverčiai reikalavimai.
                     2.   Siekdamos užtikrinti trečiųjų šalių ir tikrinimo institucijų trečiosiose šalyse pripažinimo lygiavertiškumą, šalys ima tinkamai bendradarbiauti, kad būtų galima pasinaudoti šalių įgyta patirtimi, ir iš anksto tariasi dėl trečiosios šalies ar tikrinimo institucijos trečiojoje šalyje pripažinimo ir įtraukimo į sąrašus, kurie šiam tikslui sudaromi šalių įstatymuose ir kituose norminiuose aktuose.“
                  
               
                     3.
                  
                  
                     7 straipsnis pakeičiamas taip:
                     „7 straipsnis
                     Keitimasis informacija
                     1.   Pagal šio susitarimo 8 straipsnį šalys ir valstybės narės pateikia viena kitai šią informaciją ir dokumentus:
                     
                                 —
                              
                              
                                 kompetentingų institucijų ir tikrinimo organų sąrašą, kuriame nurodyti jų kodai, bei ataskaitas apie atsakingų institucijų vykdomą priežiūrą,
                              
                           
                                 —
                              
                              
                                 administracinių sprendimų, kuriais leidžiama importuoti ekologiškai pagamintus produktus iš trečiųjų šalių, sąrašus;
                              
                           
                                 —
                              
                              
                                 neatitikimus arba 1 priedėlyje nurodytų įstatymų ar kitų teisės aktų pažeidimus, turinčius įtakos produkto ekologiniam statusui. Keitimosi informacija lygis priklauso nuo taisyklių nesilaikymo arba pažeidimų rimtumo ir masto, nustatyto remiantis priedėliu.
                              
                           2.   Šalys užtikrina, kad 1 dalies 3 įtraukoje nurodyta informacija būtų tvarkoma konfidencialiai.“
                  
               
                     4.
                  
                  
                     1 priedėlis ir 2 priedėlis pakeičiami atitinkamai 1 priedėliu ir 2 priedėliu, pateikiamais šio sprendimo priede.
                  
               2 straipsnis
         Šis sprendimas įsigalioja 2011 m. gruodžio 1 d.
         
            Priimta Briuselyje 2011 m. lapkričio 25 d.
            
               
                  Jungtinio žemės ūkio komiteto vardu
               
               
                  Europos Sąjungos delegacijos vadovas
               
               Nicolas VERLET
               
                  Šveicarijos Konfederacijos delegacijos pirmininkas ir vadovas
               
               Jacques CHAVAZ
               
                  Komiteto sekretorius
               
               Michaël WÜRZNER
            
         
      
      
         PRIEDAS
         
            
               „1 priedėlis
               
                  3 straipsnyje nurodytų teisės aktų, susijusių su ekologiškai gaminamais žemės ūkio produktais ir maisto produktais, sąrašas
               
               Europos Sąjungoje taikomi teisės aktai
               
                           —
                        
                        
                           2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91 (OL L 189, 2007 7 20, p. 1), su paskutiniais pakeitimais, padarytais 2008 m. rugsėjo 29 d. Tarybos reglamentu (EB) Nr. 967/2008 (OL L 264, 2008 10 3, p. 1).
                        
                     
                           —
                        
                        
                           2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1), su paskutiniais pakeitimais, padarytais 2011 m. gegužės 2 d. Komisijos reglamentu (EB) Nr. 426/2011 (OL L 113, 2011 5 13, p. 1).
                        
                     
                           —
                        
                        
                           2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25), su paskutiniais pakeitimais, padarytais 2011 m. birželio 20 d. Komisijos reglamentu (EB) Nr. 590/2011 (OL L 161, 2011 6 21, p. 9).
                        
                     Šveicarijos Konfederacijoje taikomos nuostatos
               
                           —
                        
                        
                           1997 m. rugsėjo 22 d. potvarkis dėl ekologinės žemdirbystės ir ekologinių gaminių bei maisto produktų ženklinimo (Potvarkis dėl ekologinės žemdirbystės) su paskutiniais pakeitimais, padarytais 2010 m. spalio 27 d. (RO 2010 5859).
                        
                     
                           —
                        
                        
                           1997 m. rugsėjo 22 d. Ekonomikos federalinio departamento potvarkis dėl ekologinės žemdirbystės su paskutiniais pakeitimais, padarytais 2011 m. gegužės 25 d. (RO 2011 2369).
                        
                     Lygiavertiškumo sistema netaikoma
               
                           —
                        
                        
                           Šveicariškiems produktams, kurių ingredientai pagaminti pagal perėjimo prie ekologinio žemės ūkio sistemą.
                        
                     
                           —
                        
                        
                           Produktams, gautiems iš Šveicarijos ožkininkystės produkcijos, kai gyvūnams taikoma nukrypti leidžianti nuostata, numatyta Potvarkio dėl ekologinės žemdirbystės ir ekologinių gaminių bei maisto produktų ženklinimo 39d straipsnyje (1).
                        
                     
         
         
            
               „2 priedėlis
               Įgyvendinimo taisyklės
               Ekologiško gyvūnų pašaro ženklinimo taisyklės, nustatytos galiojančiuose vienos importuojančios susitariančiosios šalies teisės aktuose, taikomos kitos šalies importuojamai produkcijai.“
            
         
      
      
         (1)  (RS 910.18)“